ลือกันให้แซด 23มี.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 23 มี.ค. 2553
25 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 23 มี.ค. 2553
...ตลาดหุ้นวันที่ 22 มี.ค. สวิงรุนแรง เช้าตีบวกขึ้นไปกว่า 12 จุด บ่ายไหลรูดลงไปลึกเฉียด 6 จุด ก่อนเด้งขึ้นปิด 772.25 จุด ร่วง 2.34 จุด มูลค่าการซื้อขายทะลัก 42,076 ล้านบาท 
...ต่างชาติซื้อสุทธิอีก 2,279 ล้านบาท ขณะที่กองทุน/พอร์ตบล. และรายย่อย ซิวทำกำไรกันหมด 
...ความกังวลใหม่กำลังมาเยือนตลาดหุ้นไทย ปัญหาการเงินในยุโรป ไม่สะเด็ด จะถูกยกมาเป็นข้ออ้างขายทำกำไร หลังจากที่ดัชนีขึ้นไม่หยุด ที่สำคัญน่าจะมาจากการซื้อหุ้นของต่างชาติ ถึงจุดอิ่มตัว จะเปลี่ยนจากการลุยเป็นชะลอ ไปจนถึงขายทำกำไร ส่วนสถาบัน/กองทุน สิ้นสุดการทำปิดงบไตรมาส 1 (Window Dressing) จากนี้ถึงสิ้นเดือน มี.ค. จะเห็นการขายรับรู้กำไรกันบ้าง ให้ระวังหุ้นพักฐาน 
...หุ้นเหล็กถูกพูดถึงอีกครั้ง การสะสมสินแร่เหล็กของจีนทำให้ราคาเหล็กกลางและเหล็กปลายน้ำระยะสั้นขยับสูงขึ้น หุ้น SSI (สหวิริยา สตีล) วิ่งบวก 6 สตางค์ รับข่าวทันที 
...บล.เคจีไอ (ประเทศไทย) ออก DW ตัวใหม่ BANP13CA อ้างอิงหุ้นบ้านปู (BANPU) ถือเป็นสินค้าตัวที่ 5 ของ KGI ความสำเร็จไม่แพ้ทุกตัวที่ออกมา นักลงทุนให้ความสนใจสูง เปิดจอง 11-25 มี.ค.นี้ มี บล.ฟาร์อีสท์ เป็นผู้จัดจำหน่าย สนใจโทร.ซื้อที่ 02-648-1111 หรือ 02-658-8921-27